Endeavour Reef
S Endeavour Reef isch e Däil vom Great Barrier Reef vor dr Nordostküste vo Australie im Korallemeer. Es isch e Koralleriff, wo in in Ost-West-Richdig lit und siibe Kilometer lang isch. S Zentrum vom Riff isch säggs Kilometer südöstlig vo de Hope Islands im Hope-Islands-Nationalpark und zwölf Kilometer vom Festland äwägg. Dr Naame vom Riff goot nid uf dr James Cook zrugg, sondern isch em spööter gee worde wägen em Schiffbruch vo dr Endeavour 1770.

Am 11. Juni 1770 isch d Endeavour vom Pickersgill Reef gege Norde und e Stund spööter am elfi znacht uf s Riff uufgfaare, wo d Fluet am höggste gsi isch.

Es het usgsee, wie wenn s Schiff wurd sinke und d Schiffsbsatzig het sich an d Mündig vom Endeavour River grettet, wo sie spööter d Endeauvour zur Reparatuur uf Kiil gläit häi. Zum s Schiff wider flott mache, häi si Ballast über Bord gheit, drunder au säggs Kanoone. 1969 si d Kanoone wider entdeckt worde. Äini von ene isch restauriert worde und isch hüte im Australian National Maritime Museum z Sydney. D Repratuur vom Schiff isch bis zum 4. August 1770 gange.

Fuessnoote

Weblingg 
cooktownandcapeyork.com: H.M.B. Endeavour - The Shipwreck (änglisch)
cooktownandcapeyork.com Detail des Seewegs der Endeauvour (änglisch)

Pazifische Ozean
Geografii vo Australie
Captain Cook